# ELŐTERJESZTÉS



**BALATONBERÉNYKÖZSÉG**

**ÖNKORMÁNYZAT**

## KÉPVISELŐ-TESTÜLETÉNEK

2023. április 4-i

NYILVÁNOS ÜLÉSÉRE

**TÁRGY:**

**Strandrendelet FELÜLVIZSGÁLATA I. FORDULÓ**

**ELŐADÓ:**

**Véghelyi Róbert**

**Kft. ügyvezető**

**Tisztelt Képviselő-testület!**

**Előzmények:**

A gazdasági környezetünk változása indokolttá teszi a Községi strand árainak az emelését. Az utóbbi években megfigyelhető tendencia, hogy a strandbevételek emelkedése nem tudja követni a költségeink növekedését. A költségeink jelentős részét a munkabérek teszik, amelyek folyamatosak a szezonban, viszont a bevétel nagyon függ az időjárástól. Például mennyi esős nap van, mikorra esnek ezek a napok. Egy-egy hétvégi esős nap a főszezonban milliós bevétel kiesést jelent. Minden költségünk emelkedik évről-évre. 2021-2023 közötti időszakban a tisztítószerek például +35-40%-al emelkedtek. Összességében a költségeink az utóbbi két évben évente +20, 30%-al növekedtek, míg a bevétel stagnált (minimálisan esett 2021-ről 2022-re). Amennyiben racionálisan pénzügyi szemmel nézzük a költségeink emelkedését, figyelembe véve a rekord magas 14,5%-os inflációt, radikális áremelésekre lenne szükség, azonban félő hogy a településre és a strandra érkező vendégkör vásárlói erejét figyelembe véve egy húszárosabb áremelés negatívan hatna a vendégszámra, eltolódnának a vásárlói szokások *(délutáni kedvezményes jegy, 18:00 óra utáni vendégszám, szabadstrandok felé elpártolás)*. A 4 és 5 csillagos strandok már szinte kivétel nélkül mind drágábbak, mint a balatonberényi strand. Balatonmáriafürdőn már tavaly 1000,-Ft volt egy felnőtt belépő és 700,-Ft egy gyerek, viszont ott van napi családi jegy, amellyel a családok sokat tudnak spórolni, viszont az üzemeltető családonként 700, 1000,-Ft-ot veszít körül-belül.

A március elején tartott informális megbeszélésen egy kb. 10-12%-os emelést egyeztetett a Képviselő-testület, amely mértékű emelés esetén 1000,-Ft lenne a napi felnőtt belépő. Nem tudjuk, hogy a többi település milyen mértékű áremelést tervez, azonban annyi biztosra vehető, hogy mindenki emelni fog. Nagyon sok helyen nincsen például délutáni kedvezményes jegy, nálunk van.

A polgármesterrel történő egyeztetést követően a következő koncepció alakult ki a jegyárakra vonatkozóan:

| **Belépő megnevezése** | **Felnőtt** | **Gyermek** | | **Családi** | **Érvényesség** |
| --- | --- | --- | --- | --- | --- |
| **Napi jegy** | ~~900 Ft~~  1200 Ft | 600 Ft | | 3 300 Ft  ( maximum két felnőttre és 3 gyermekre vonatkozik) | érvényes a megvásárlás napján 8:00 – 19:00 óráig |
| **Délutáni jegy** | ~~550 Ft~~  600 Ft | 400 Ft | | - | érvényes 16:00 órától 19:00 óráig |
| **Heti jegy** | 4 500 Ft  6 000 Ft | 3 000 Ft | | ~~13 000 Ft~~  16 600 Ft  ( maximum két felnőttre és 3 gyermekre vonatkozik) | érvényes a megvásárlás napjától számított 7 napig |
| **Havi jegy** | ~~14 500 Ft~~  20 000 Ft | ~~9 000 Ft~~  11 000 Ft | | 45 000 Ft  ( maximum két felnőttre és 3 gyermekre vonatkozik) | érvényes a megvásárlás napjától számított 30 napig |
| **~~Szezonbérlet~~**  Szezonjegy | ~~29 000 Ft~~  36 000 Ft | ~~18 500 Ft~~  20 000 Ft | | ~~60 000 Ft~~  - | érvényes a megvásárlás napjától számított 90 napig |
|  | | |  | | |
| **egyszeri igazolvány készítés díja** | | | 600 Ft/fő | | |
| **állandó lakos strandigazolvány érvényesítés** | | | ~~1 000 Ft~~ 2 000 Ft/fő/év | | |
| **Pótdíj jogosulatlan belépés esetén** | | | 3 000 Ft /alkalom | | |
| **Napozóágy** | | | 1 200 Ft + 1000 Ft kaució/nap | | |
| **Értékmegőrző** | | | 500 Ft + 1 000 Ft kaució/nap | | |
| **Kabin** | | | | | |
| **Napi** | | | 1 000 Ft + 1 000 Ft kaució érvényes a megvásárlás napján 8:00 – 18:00 óráig 4 | | |
| **heti** | | | 5 000 Ft + 1 000 Ft kaució érvényes a megvásárlás napjától számított 7 napig | | |
| **havi** | | | 16 000 Ft + 1 000 Ft kaució érvényes a megvásárlás napjától számított 30 napig | | |
| **Hangosbemondó használata reklámszöveg bemondására** | | | 1 000 Ft/perc | | |

# A napijegy radikálisabb emelése miatt a gyerekjegyek árán nem változtatnánk (kivéve havi szezonjegy), továbbá a családosok részére bevezetésre kerülne a napi és a havi családi jegy, ami kedvezményes strandbelépési lehetőséget teremtene a családosok részére. A tervek szerint a családi jegy nem lenne a belépőkre nézve azonos lakcímhez kötve, így a nagyszülő, egyéb rokon, ismerős stb. is igénybe tudná venni a vele nem azonos lakcímen élő, de vele együtt érkező gyermekekre. Két gyerek esetén 300 Ft-ot, három gyerek esetén 900 Ft-ot spórolhatna meg egy család. Kihasználatlanság miatt a családi szezonjegy kivezetésre kerülne.

# Az építményadót fizető lakosok korábbi kedvezménye (üdülőtulajdonosok kedvezményes szezonbérlete) kivezetésre kerülne, és helyette az alábbi alternatívákat javaslok megfontolni:

1. Az építményadót fizetők részére nem biztosítunk kedvezményt.
2. A balatonberényi tartózkodási hellyel rendelkezők a heti, havi és a szezonjegyek vonatkozásában sávos kedvezményt kapnának (például heti jegy: 20%, havijegy 30 %, szezonjegy: 40 % kedvezmény). A jegy megvásárlásakor, továbbá minden belépésnél be kellene mutatni a pénztárnál a személyi igazolványt és a lakcímkártyát. Külön, arcképes bérletre nem lenne szükség, mivel a pénztárgép által kiállított nyugta rendelkezik egy külön nyugtaszámmal, amelyet a pénztárnál a belépéseknél feljegyeznék a kollégák, továbbá a saját okmány bemutatásával igazolja a vendég, hogy tartózkodási hellyel rendelkezik Balatonberényben. Egyedül azoknak lenne lehetséges a kedvezményes heti, havi és szezonjegyet továbbadni, akik szintén rendelkeznek érvényes tartózkodási hellyel, amit az igazolványok felmutatásával tudnak igazolni a strandra történő belépés alkalmával. A normál, kedvezmények nélküli heti, havi és szezonjegyek sem személyhez kötöttek a jelenleg hatályos rendelet szerint sem.

Jelenleg a településen 210 fő rendelkezik bejelentett tartózkodási hellyel.

1. Az építményadót fizető adóalany százalékos kedvezményt kapna a felnőtt szezonjegyből (például 50 %), ami nem névre szóló, így szabadon átruházható például a családtagok részére, de csak napi egyszeri belépésre jogosítana. Ehhez okmányok bemutatására nem lenne szükség, hanem a szezonjegy megvásárlásakor egy önkormányzati igazolást kellene leadni a strandi pénztárban, melynek alapján kerülne sor a kedvezményes áron számított szezonjegy kiadására. Az igazolás személyes adatot nem tartalmazna, csak annyit, hogy aki azt a strandi pénztárban leadja, jogosult a kedvezményes szezonjegy megvásárlására.
2. Az építményadót fizető adóalany kap egy olyan „kupont”, amely feljogosítja a testület által meghatározott alkalommal díjmentes belépésre, amely szintén nem névre szóló, tehát szabadon átruházható például a családtagokra. Ez egy előre megszerkesztett nyomtatvány lenne, amelyre belépéskor a pénztárosok bélyegzőt tesznek, igazolva a felhasználást. Ezt a kupont akár egyszerre is fel lehetne használni (pl: 10 alkalmas kupont 10 ember 1 nap felhasználja.)
3. A településen építményadót fizető választhat a 3. és 4. opció közül, de csak az egyiket veheti igénybe.

Balatonberényben ez évben az adóhatóság kimutatása alapján 1250 fő építményadó fizetésére kötelezett adóalany van. A részükre nyújtott kedvezmény csökkentené a strand bevételét, és adminisztratív terhet is róna a hivatal dolgozóira, ugyanakkor az adóemeléssel egyidejűleg az üdülőtulajdonosok kedvezményének teljes kivezetése politikailag megfontolandó döntést igényel. Ugyanakkor az építményadót fizetők számához képest a jelenleg hatályos rendelet szerinti kedvezménnyel (adóalany +1 fő szezonbérlete) viszonylag kevesen éltek (77 adóalany).

**Eladott jegyek megoszlása (Bázis 2022-es év):**

* Felnőtt napi
* vendégszám: 22280 fő
* Gyerek napi:
* vendégszám: 9790 fő
* Felnőtt délutáni:
* vendégszám: 6619 fő
* Gyerek délutáni:
* vendégszám: 2934 fő
* Felnőtt heti
* vendégszám: 186 fő
* Családi heti
* vendégszám: 62 fő
* Gyerek heti
* vendégszám: 35 fő
* Felnőtt havi
* vendégszám: 1 db
* Gyerek havi
* vendégszám: 7 fő
* Gyerek heti
* vendégszám: 35 fő
* Felnőtt szezon
* vendégszám: 1 fő
* Gyerek szezon
* vendégszám: 2 fő
* Családi szezon
* vendégszám: 0 db
* balatonberényi állandó lakosok strandigazolványa:
* összes érvényesítés.: 313 db
* új igazolvány készítése: 71 db
* szezonbérlet üdülőtulajdonosoknak:
* összes érvényesítés: 77 db (154 fő vette igénybe)
* új bérlet készítése: 39 db
* Kabin napi: 134 db
* Kabin heti: 58 db
* Kabin havi: 11 db
* Napozóágy: 505 db
* Értékmegőrző: 319 db

Kérem a T. Képviselő-testületet, hogy szíveskedjen az előterjesztésben foglaltakat megvitatni.

Balatonberény, 2023. március 27.

Véghelyi Róbert sk.

ügyvezető