**ELŐTERJESZTÉS**



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2023. április 4-i nyilvános ülésére**

**TÁRGY:**

Hétvezér Utcai Ingatlantulajdonosok Egyesülete részére székhelyhasználat engedélyezése

**ELŐADÓ:**

**Druskoczi Tünde**

**polgármester**

Tisztelt Képviselő-testület!

Dr Skoda Lilla Zsófia ügyvéd, mint a „Hétvezér Utcai Ingatlantulajdonosok Egyesülete” alapító tagjai által meghatalmazott jogi képviselő kérelemmel fordult önkormányzatunkhoz, hogy engedélyezzük, hogy a létrehozni kívánt egyesület székhelye Balatonberény Község Önkormányzat tulajdonát képező Balatonberény belterület 153. hrsz-ú, természetben Balatonberény, Kossuth tér 1. szám alatti címre kerüljön –vélelmezhetően határozatlan ideig, szívességi használat címén- bejegyzésre. Egyúttal kérte a székhelyhasználatot igazoló aláírt okirat megküldését is.

A civil szervezetek bírósági nyilvántartásáról és az ezzel összefüggő eljárási szabályokról szóló 2011. évi CLXXXI. törvény 21. §-a értelmében az egyesületnek a bejegyzéséhez:

(1) A kérelemhez csatolni kell

*a)* a szervezet létesítő okiratát és

*b)* **a székhelyhasználat jogcímét igazoló okirat másolatát.**

(1a)[\*](https://net.jogtar.hu/jogszabaly?docid=a1100181.tv#lbj42idce5e) **A székhelyhasználat igazolása során a székhelyül szolgáló ingatlan tulajdonosának**, vagy a további használat engedélyezésére való joggal rendelkező használójának **az ingatlan székhelyként való használathoz való hozzájárulását tartalmazó, legalább teljes bizonyító erejű magánokiratba foglalt nyilatkozatát kell csatolni.** Ha a szervezet a székhelyül szolgáló ingatlan tulajdonosa, a tulajdonjogát igazoló okirat másolatát kell a kérelemhez csatolnia.

Az önkormányzat a civil szervezetek számára nem pénzbeli támogatásként lehetőséget biztosíthat arra, hogy a tulajdonában lévő épületekben ingyenes székhelyhasználatot biztosít.

Balatonberény Község Önkormányzat Képviselő-testületének az önkormányzati vagyongazdálkodásról szóló 11/2013. (V.2.) önkormányzati rendelete8. § (1) bekezdése értelmében az önkormányzatot megillető tulajdonosi jogokat az e rendeletben foglaltak szerint a Képviselő-testület, átruházott hatáskörben a polgármester gyakorolja. **A** 10. § (1) bekezdése szerint a korlátozottan forgalomképes törzsvagyonba tartozó vagyontárgy hasznosításáról a képviselő-testület dönt.

Az önkormányzat székhelyéül szolgáló 153 hrsz-ú ingatlan az önkormányzat korlátozottan forgalomképes törzsvagyonába tartozik.

A székhelyhasználat jogcímét igazoló nyilatkozat tervezete jelen előterjesztés mellékletét képezi.

Kérem a Tisztelt Képviselő-testületet, hogy az előterjesztésben foglaltakat szíveskedjen megtárgyalni és dönteni a székhelyhasználat engedélyezése tárgyában.

1. **Határozati javaslat:**

Balatonberény község Önkormányzat Képviselő-testülete dr. Skoda Lilla Zsófia ügyvéd székhelyhasználat engedélyezése iránti kérelmet megismerte, megtárgyalta és a Hétvezér Utcai Ingatlantulajdonosok Egyesülete részére az önkormányzat kizárólagos tulajdonát képező Balatonberény belterület 153 helyrajzi számú, természetben 8649 Balatonberény, Kossuth tér 1. szám alatti ingatlanban a székhelyhasználatot nem engedélyezi.

Határidő: kérelmező értesítésére 3 nap

Felelős: Druskoczi Tünde polgármester

1. **Határozati javaslat:**
2. Balatonberény község Önkormányzat Képviselő-testülete dr. Skoda Lilla Zsófia ügyvéd székhelyhasználat engedélyezése iránti kérelmet megismerte, megtárgyalta és a Hétvezér Utcai Ingatlantulajdonosok Egyesülete részére engedélyezi, hogy az önkormányzat kizárólagos tulajdonát képező, Balatonberény belterület 153 helyrajzi számú, természetben 8649 Balatonberény, Kossuth tér 1. szám alatti ingatlanban – szívességi használat jogcímén - székhelyet létesítsen. A hozzájárulás visszavonásig érvényes.

b) A képviselő-testület felhatalmazza a polgármestert, hogy a székhelyhasználat jogcímét igazoló hozzájáruló nyilatkozatot az Önkormányzat, mint tulajdonos nevében aláírja.

Határidő: kérelmező értesítésére és a nyilatkozat megküldésére 5 nap

Felelős: Druskoczi Tünde polgármester